**OBLIKOVANJE OPŠTE PONUDE I POSEBNE PONUDE SA ROKOM I PRAVOM NA OPOZIV**

Sastavljanje ponude za prodaju robe ili usluge je bitan deo poslovanja. Valjano napravljena ponuda može dovesti do većeg broja kvalitetnijih poslova i većeg obima prodaje. Sa druge strane nejasna, višeznačna i zbunjujuća ponuda može dovesti do sporenja u toku izvršenja dogovorenog (ugovorenog) posla. Tada, umesto da pravimo i šaljemo nove ponude, moramo da trošimo vreme i sredstva na tumačenje i ispravljanje loše sastavljenih ponuda i ugovora.

Ponekad se u praksi izrazi ponuda i predračun (ili profaktura) izjednačavaju. Mi to ovde nećemo uraditi, već ćemo ponudom smatrati dokument koji prethodi predračunu. Odnosno, na osnovu naše ponude kupac je odlučio šta tačno želi i izvršio porudžbinu. Nakon prihvaćene ponude, kupcu ispostavljamo predračun kako bi nam platio pre nego što izvršimo uslugu ili isporučimo proizvod/robu.

Prema [Zakonu o obligacionim odnosima](http://www.mena.rs/cms/index.php?option=com_phocadownload&view=category&download=91%3Azakon-o-obligacionim-odnosima-qsl-list-sfrjq-br-2978-3985-5789-i-qsl-list-srjq-3193&id=1%3Azakoni&Itemid=76&start=20&lang=sr) „ponuda je predlog za zaključenje ugovora učinjen određenom licu, koji sadrži sve bitne sastojke ugovora tako da bi se njegovim prihvatanjem mogao zaključiti ugovor“. Ovime se treba rukovoditi prilikom pravljenja ponude. Odnosno uvek treba imati na umu da prihvatanje ponude, koju smo dali određenom licu, znači da smo sklopili ugovor sa stranom koja ponudu prihvata, bez obzira na to što ugovor nije sklopljen u pisanoj formi. Jer „ugovor je zaključen kad su se ugovorne strane saglasile o bitnim sastojcima ugovora“

**Opšta ponuda** je pismo kojim prodavac nudi odredjenom kupcu celokupan svoj asortiman proizvoda,ne navodeći detaljno uslove prodaje.Nudeći proizvode navodi da je roba izuzetnog kvaliteta,da su cene niske I pristupačne,da je plaćanje povoljno,da je isporuka brza I tačna,ali uslove prodaje detaljno ne objašnjava.

**Posebna ponuda sa rokom** jeste ono pismo koji prodavac nudi odredjenu robu navodeći konkretno uslove prodaje.Ali,u ovoj ponudi odredjuje do kada će ponudjenu robu da čuva,odnosno rok u kojem kupac treba da se odluči I odgovori da li će da kupi ponudjenu robu ili ne.

Posebna ponuda do opoziva jeste pismo kojim prodavac nudi odredjenu vrstu robe po odredjenim uslovima,navodeći da ponuda važi do opoziva.To znači da prodavac sebi zadržava pravo da odustane od date ponude.Ukoliko je kupac zainteresovan za robu koja mu je ponudjena,on će žuriti da je poruči,uz bojazan da prodavac ne opozove robu.Sve dok ne opozove datu ponudu,prodavac je u obavezi da na zahtev isporuči ponudjenu robu.

Da bi izbegli mogućnost raznolikog tumačenja naše ponude, preporučljivo je da ona bude jasna, detaljna, jednoznačna i da pokazuje šta nudimo. Zato ponuda treba da sadrži sledeće elemente:

* Naziv primaoca ponude (privredno društvo, preduzetnik, institucija)
* Ime i prezime primaoca ponude ukoliko postoji i ukoliko je poznato
* Datum ponude i broj naše evidencije pod kojim vodimo ponudu (zavodni broj)
* Mesto sastavljanja ponude
* Broj evidencije primaoca ponude (njihov zavodni broj) ukoliko ponudu dostavljamo na njihov prethodni pismeni zahtev (zahtev za dostavu ponude)
* Naslov dopisa – predmet ponude
* Glavni tekst dopisa – odnosno sama ponuda
* Podaci o firmi i licu i potpis lica koje šalje ponudu
* Popis priloga koji se dostavljaju uz ponudu
* Spisak svih primaoca ponude

Domaći:gledajući primere iz knjige (od 68.strane do 72.strane) napravite jednu ponudu koja ce sadržati sve gore navedene elemente.Domaći pošaljite na moj mejl [pavic.darko@esloznica.rs](mailto:pavic.darko@esloznica.rs) a ako vam nešto nije jasno možete me pitati preko vibera.